Document ID: 31991R2988

KOMISSION ASETUS (ETY) N:o 2988/91,
annettu 11 päivänä lokakuuta 1991,
siipikarjan kaupan pitämisen vaatimuksista annetun asetuksen (ETY) N:o 1906/90 soveltamista koskevista yksityiskohtaisista säännöistä annetun asetuksen (ETY) N:o 1538/91 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tietyistä siipikarjan kaupan pitämisen vaatimuksista 26 päivänä kesäkuuta 1990 annetun neuvoston asetuksen (ETY) N:o 1906/90(1) ja erityisesti sen 9 artiklan,
sekä katsoo, että
komission asetuksen (ETY) N:o 1538/91(2) 8 artiklassa annetaan yksityiskohtaiset säännöt jäädytetyn tai pakastetun siipikarjanlihan valinnaisesta painoluokkien mukaisesta luokittelusta; näiden säännösten välittömästä soveltamisesta on muodostunut este ennen mainitun asetuksen voimaantuloa pakatun siipikarjan lihan kolmansista maista lähtöisin olevalle tuonnille; tämän johdosta 8 artiklan soveltamista olisi siirrettävä 1 päivään maaliskuuta 1992, ja
siipikarjanlihan ja munien hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1538/91 15 artikla seuraavasti:
"15 artikla
Tämä asetus tulee voimaan 20 päivänä kesäkuuta 1991.
Sitä sovelletaan 1 päivästä heinäkuuta 1991.
Sen 8 artiklaa sovelletaan 1 päivästä maaliskuuta 1992 kolmansista maista lähtöisin olevan tuonnin osalta.
Toimijat saavat kuitenkin 31 päivään joulukuuta 1991 käyttää tässä asetuksessa tarkoitettujen tuotteiden osalta pakkauksia, joiden merkinnöistä on säädetty ennen tämän asetuksen voimaantuloa sovellettavassa yhteisön tai kansallisessa lainsäädännössä. Tällaisessa tapauksessa kyseisiä tuotteita saa pitää kaupan 31 päivään joulukuuta 1992."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä lokakuuta 1991.

Labels: 3
17